ΑΝΑΚΟΙΝΩΣΗ ΓΡΑΦΕΙΟΥ ΣΧΟΛΙΚΩΝ ΔΡΑΣΤΗΡΙΟΤΗΤΩΝ

Γνωστοποιούμε στους εκπαιδευτικούς που υλοποίησαν Πρόγραμμα/τα Σχολικών Δραστηριοτήτων (Αγωγής Υγείας, Περιβαλλοντικής Εκπαίδευσης, Πολιτιστικών Θεμάτων) κατά το τρέχον σχολικό έτος, ότι μπορούν να παραλαμβάνουν τη/τις **Βεβαιώσεις** του/των Προγράμματος/τών του/τους από το Γραφείο Σχολικών Δραστηριοτήτων (Μονοφατσίου 8, α΄ όροφος, Α. Ζαχαράτου, τηλ. 2810-333778/6971899843) **έως και την Παρασκευή 28 Ιουνίου 2019**. Κατά την παραλαβή των Βεβαιώσεων οι εκπαιδευτικοί θα πρέπει να καταθέτουν τις εργασίες που εκπόνησαν σε έντυπη ή ηλεκτρονική μορφή, σύμφωνα με το έγγραφο Φ.23/8879/06-05-2019. Επίσης, σύμφωνα με το παραπάνω έγγραφο, μπορούν να αναρτήσουν τις εργασίες τους στο Αποθετήριο Εργασιών των ΠΣΔ, το οποίο βρίσκεται στη διεύθυνση: [**http://dide.ira.sch.gr/sxoldra**](http://dide.ira.sch.gr/sxoldra) Η ανάρτηση στο Αποθετήριο έχει προαιρετικό χαρακτήρα.

Με το τέλος και αυτού του σχολικού έτους θα θέλαμε να ευχαριστήσουμε θερμά εκπαιδευτικούς και μαθητές που όχι μόνο «πήγαν μια πήχη πιο πέρα τον ορίζοντα», αλλά δημιούργησαν συνθήκες να αναπτυχθεί και ευδοκιμήσει μια πολύ σημαντική πτυχή της σχολικής ζωής που λέγεται δημιουργικότητα!

**Η Υπεύθυνη Σχολικών Δραστηριοτήτων**

**Αγγελική Ζαχαράτου**